Արդարադատության փոխնախարար Վիգեն Քոչարյանը, մինչդեռ, կարծում է, որ վերնագրի փոփոխությունները պարզապես ավելի են հստակեցնում օրինագծի նպատակները, առաջարկվող հիմնական կարգավորումները պահպանվել են․ - «Ես չեմ կարծում, որ օրենքի կոնցեպտուալ նշանակությունը պայմանավորված է վերնագրով: Մենք, երևի թե, ավելի շատ շեշտը պետք է դնենք օրենքի բովանդակության, համապատասխան կարգավորումների վրա և այս առումով օրենքը, ընդհանուր առմամբ, բարելավել է և այս վերափոխված տարբերակում ավելի հստակ և ավելի արդյունավետ մեխանիզմներ են նախատեսվում»: